Semikomma
Semikomma eða semíkomma ( ; ) er greinarmerki sem er einkum notað til að tengja saman tvær nátengdar setningar. Semikomma er þó alla jafna notuð í staðinn fyrir punkt á milli tveggja setninga þar sem seinni setningin táknar afleiðingu eða andstæðu þeirra fyrstu. 

Semikomma getur einnig verið notuð í upptalningu til að greina sams konar hluti frá öðru.

Dæmi um notkun semikommu

Almenn notkun 

 Hún kom seint heim frá flugvellinum; hún var því þreytt daginn eftir.

Upptalning 

 Mig vantar mjólk, egg, hveiti; flugelda, kveikjara, rakettur; ritföng, pappír og liti.

Heimildir 

Greinarmerki